**Ministru kabineta noteikumu projekta “Tabakas izstrādājumu izsekojamības sistēmas noteikumi”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Tabakas izstrādājumu izsekojamības sistēmas noteikumi” (turpmāk – Ministru kabineta noteikumu projekts) izstrādāts, lai nodrošinātu Komisijas 2017.gada 15.decembra Īstenošanas regulas (ES) Nr.2018/574 par tehniskajiem standartiem attiecībā uz tabakas izstrādājumu izsekojamības sistēmas izveidi un darbību (turpmāk – Īstenošanas regula Nr.2018/574) piemērošanu Latvijā. Ministru kabinetam noteikumi jāpieņem 2019.gada 1.martā atbilstoši Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma pārejas noteikumu 6.punktam *(redakcijā, kas stājās spēkā 2018.gada 29.decembrī*).  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 6.panta vienpadsmitā daļa *(redakcijā, kas stājās spēkā 2018.gada 29.decembrī)* un pārejas noteikumu 6.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai novērstu tabakas izstrādājumu nelikumīgu tirdzniecību, Eiropas Parlamenta un Padomes 2014.gada 3.aprīļa direktīvas 2014/40/ES par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ direktīvu 2001/37/EK (turpmāk – Direktīva 2014/40/ES) 15.pants paredz visā Eiropas Savienībā ieviest tabakas izstrādājumu izsekojamības sistēmu, nosakot prasības tabakas izstrādājumiem, kurus laiž tirgū, un paredz Direktīvas 2014/40/ES 15.panta 1.-10.punktā noteiktās prasības piemērot cigaretēm un tinamajai tabakai no 2019.gada 20.maija, bet pārējiem tabakas izstrādājumiem – no 2024.gada 20.maija. Līdz ar to paredzēts, ka visas tabakas izstrādājumu iepakojuma vienības ir jāmarķē ar unikālo identifikatoru, lai tiktu reģistrēta to pārvietošana, tādējādi būs iespējams šādus tabakas izstrādājumus izsekot un identificēt visā Eiropas Savienībā. Pārņemot Direktīvas 2014/40/ES 15.pantu, Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 6.panta desmitās daļas 1.punktā noteikts, ka uz katras tabakas izstrādājuma iepakojuma vienības, ko laiž tirgū, ir izvietots unikālais identifikators, kuru, lai nodrošinātu tā veselumu, drukā vai piestiprina tā, ka šo identifikatoru nevar noņemt, izdzēst un nekādā veidā noslēpt vai pārtraukt, tostarp izmantojot nodokļu markas vai cenu zīmes vai atverot iepakojuma vienību. Savukārt tehniskie standarti par Direktīvas 2014/40/ES 15.pantā minētās izsekojamības sistēmas izveidi un darbību ir noteikti Īstenošanas regulā Nr.2018/574.Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 6.panta vienpadsmitajā daļā *(redakcijā, kas stājās spēkā 2018.gada 29.decembrī)* noteikts, ka Ministru kabinets nosaka Īstenošanas regulā (ES) Nr.2018/574 minēto kompetento iestādi un prasības tabakas izstrādājumu izsekojamības sistēmas darbības nodrošināšanai. Līdz ar to, Ministru kabineta noteikumu projektā paredzēts noteikt, ka Īstenošanas regulā Nr. 2018/574 minētā kompetentā iestāde ir Valsts ieņēmumu dienests.Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 12.panta devītajā daļā *(redakcijā, kas stājās spēkā 2018.gada 29.decembrī)* noteikts, ka Īstenošanas regulā Nr. 2018/574 noteikto unikālo identifikatoru izdevējs (turpmāk – ID Izdevējs) ir valsts akciju sabiedrība "Latvijas Valsts radio un televīzijas centrs".Lai nodrošinātu izsekojamības sistēmas pareizu darbību, ekonomikas dalībniekiem un pirmās mazumtirdzniecības punktiem iepriekš ir jāpieprasa ID Izdevējam - valsts akciju sabiedrībai "Latvijas Valsts radio un televīzijas centrs" ekonomikas dalībnieka identifikatora kods un katra objekta identifikatora kods. Ekonomikas dalībnieka identifikatora kodu un objekta identifikatora kodu piešķiršana ļauj identificēt visus pircējus un faktisko piegādes maršrutu no tabakas izstrādājumu ražošanas vietas līdz pirmās mazumtirdzniecības punktam, tostarp visas izmantotās noliktavas. Komercdarbību ar tabakas izstrādājumiem Latvijas Republikā ir tiesīgs veikt komersants, kas saņēmis speciālo atļauju (licenci) apstiprināta noliktavas turētāja darbībai, reģistrēta saņēmēja darbībai, reģistrēta nosūtītāja darbībai, tabakas izstrādājumu vairumtirdzniecībai vai tabakas izstrādājumu mazumtirdzniecībai. Savukārt, importētājs ievestos tabakas izstrādājumus, var realizēt tikai pēc speciālās atļaujas (licences) tabakas izstrādājumu vairumtirdzniecībai un speciālās atļaujas (licences) tabakas izstrādājumu mazumtirdzniecībai saņemšanas. Importētājs ir tiesīgs muitas procedūrai – laišana brīvā apgrozībā – pieteiktās akcīzes preces nosūtīt atliktajā akcīzes nodokļa maksāšanas režīmā tikai pēc speciālās atļaujas (licences) reģistrēta nosūtītāja darbībai saņemšanas.Ievērojot minēto, Ministru kabineta noteikumu projektā paredzēts noteikt, ka ekonomikas dalībnieka identifikatora kodu un objekta identifikatora kodu pieprasa komersants, kas saņēmis speciālo atļauju (licenci) apstiprināta noliktavas turētāja darbībai, reģistrēta saņēmēja darbībai, reģistrēta nosūtītāja darbībai, tabakas izstrādājumu vairumtirdzniecībai vai tabakas izstrādājumu mazumtirdzniecībai un importētājs, kas ievedīs tabakas izstrādājumus nodošanai patēriņam Latvijas Republikā. Tabakas izstrādājumu ražotājiem (komersantiem, kas ir saņēmuši speciālo atļauju (licenci) apstiprināta noliktavas turētāja darbībai) vai tabakas izstrādājumu importētājiem vēl papildus ir jāpieprasa identifikatora kods iekārtām, ko izmanto tabakas izstrādājumu ražošanā. Pienākums piemērot iekārtu identifikatora kodus ļauj identificēt iekārtu, kas tika izmantota tabakas izstrādājumu ražošanā.Tabakas izstrādājumu ražotāji citās Eiropas Savienības dalībvalstīs, kas ražos tabakas izstrādājumus nodošanai patēriņam Latvijas Republikā, objektu un iekārtu identifikatoru kodus pieprasa tās Eiropas Savienības dalībvalsts unikālo identifikatoru izdevējam, kuras teritorijā atrodas objekts vai iekārta.Informācija par speciālajām atļaujām (licencēm) ir publiski pieejama Valsts ieņēmumu dienesta mājaslapā interneta vietnē. Ministru kabineta noteikumu projekts paredz, ka valsts akciju sabiedrība “Latvijas Valsts radio un televīzijas centrs” ne vēlāk kā vienas dienas laikā pēc Valsts ieņēmumu dienesta Publiskojamo datu bāzē publicētās informācijas par speciālo atļauju (licenču) darbībām ar tabakas izstrādājumiem izsniegšanu, pārreģistrāciju, anulēšanu, apturēšanu un atjaunošanu aktualizē informāciju par ekonomikas dalībnieka identifikatora kodu, objekta identifikatora kodu un iekārtu identifikatora kodu attiecīgajos identifikatoru reģistros. Īstenošanas regulā Nr.2018/574 noteikts, ka ID izdevējs var noteikt maksu tikai par unikālo identifikatoru ģenerēšanu un izdošanu un iekasēt šo maksu no ekonomikas dalībniekiem. Maksai jābūt nediskriminējošai un samērīgai ar to unikālo identifikatoru skaitu, kas tiek ģenerēti un izdoti ekonomikas dalībniekiem, ņemot vērā piegādes veidu. Ministru kabineta noteikumu projekts paredz, ka valsts akciju sabiedrība “Latvijas Valsts radio un televīzijas centrs” ir tiesīgs iekasēt maksu no ekonomikas dalībniekiem par unikālo identifikatoru ģenerēšanu un izdošanu. Maksa par unikālo identifikatoru ģenerēšanu un izsniegšanu ir 0.502 EUR (bez pievienotās vērtības nodokļa) par 1000 unikālajiem identifikatoriem. Cena par vienību 0.000502 EUR ir noteikta, ņemot vērā prognozējamos ienākumus, kas sastāda 50 000 EUR gadā. Tiek plānotas sekojošas izmaksas: * investīcijas: 90 268 EUR;
* uzturēšanas izmaksas kopā: 123 690 EUR, kurās ietilpst

fiksēta maksa par unikālā identifikatora abonēšanu valsts akciju sabiedrībai “Latvijas Valsts radio un televīzijas centrs” - 15 000 EUR; tehniskās un programmatūras uzturēšanas izmaksas - 70 050 EUR; administratīvās izmaksas - 11 245 EUR; cilvēkresursu izmaksas - 27 395 EUR.Īstenošanas regulas Nr. 2018/574 4.panta pirmajā daļā noteikts, ka attiecībā uz Eiropas Savienībā ražotajiem tabakas izstrādājumiem kompetentais ID izdevējs ir iestāde, kas iecelta dalībvalstij, kurā šie izstrādājumi tiek ražoti. Atkāpjoties no pirmās daļas, kompetentais ID izdevējs ir iestāde, kas iecelta dalībvalstij, kuras tirgū šie izstrādājumi tiek laisti, ja attiecīgā dalībvalsts nosaka šādu prasību.Ņemot vērā minēto, Ministru kabineta noteikumu projektā paredzēts, ja tabakas izstrādājumi ražoti citā Eiropas Savienības dalībvalstī un tos paredzēts nodot patēriņam Latvijas Republikā, unikālos identifikatorus ģenerē un izdod valsts akciju sabiedrību “Latvijas Valsts radio un televīzijas centrs” pēc citas Eiropas Savienības dalībvalsts tabakas izstrādājumu ražotāja pieprasījuma.Lai novērstu izsniegto unikālo identifikatoru izmantošanu, kad Valsts ieņēmumu dienests ir anulējis speciālo atļauju (licenci) apstiprināta noliktavas turētāja darbībai (ražotājam), ir nepieciešams projektā noteikt, ka pēc Valsts ieņēmumu dienesta pieprasījuma valsts akciju sabiedrība “Latvijas Valsts radio un televīzijas centrs” deaktivizē ekonomikas dalībniekiem izsniegtos unikālos identifikatorus. |
| - | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz komersantiem, kas veic darbības ar tabakas izstrādājumiem. |
| 2. | Tiesiskā regulējuma ietekme uz tautsaimniecību un administratīvo slogu | Ar prasībām, kas izriet no Īstenošanas regulas Nr.2018/574 administratīvais slogs palielināsies komersantiem, kas veic darbības ar tabakas izstrādājumiem. Tabakas izstrādājumu ražotājiem un importētājiem katru tabakas izstrādājumu iepakojuma vienību būs jāmarķē ar vienības līmeņa unikālo identifikatoru. |
| 3. | Administratīvo izmaksu monetārs novērtējums | Projekta radītās administratīvās izmaksas juridiskām personām nepārsniegs 2000 *euro.* |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2017.gada 15.decembra Īstenošanas regula (ES) 2018/574 par tehniskajiem standartiem attiecībā uz tabakas izstrādājumu izsekojamības sistēmas izveidi un darbību. |
| 2. | Citas starptautiskās saistības | Projekts šo jomu neskar*.* |
| 3. | Cita informācija | Nav |

|  |  |
| --- | --- |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2018/574 3.panta devītā daļa | Noteikumu projekta 16.punkts. | ES tiesību akta vienība nodrošina regulas prasību tiešu piemērošanu | Noteikumu projekts stingrākas prasības neparedz |
| Regulas Nr. 2018/574 4.panta pirmā daļa | Noteikumu projekta 17.punkts. | ES tiesību akta vienība nodrošina regulas prasību tiešu piemērošanu | Noteikumu projekts stingrākas prasības neparedz |
| Regulas Nr. 2018/574 9.panta ceturtā daļa | Noteikumu projekta 19.punkts. | ES tiesību akta vienība nodrošina regulas prasību tiešu piemērošanu | Noteikumu projekts stingrākas prasības neparedz |
| Regulas Nr. 2018/574 25. panta pirmās daļas k)punkts | Noteikumu projekta 5.punkts | ES tiesību akta vienība nodrošina regulas prasību tiešu piemērošanu | Noteikumu projekts stingrākas prasības neparedz |
| Regulas Nr. 2018/574 II pielikuma II nodaļas 1.iedaļa  | Noteikumu projekta 9.punkts. | ES tiesību akta vienība nodrošina regulas prasību tiešu piemērošanu | Noteikumu projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas Nr. 2018/574 4.panta pirmā daļa paredz, ka attiecībā uz Eiropas Savienībā ražotajiem tabakas izstrādājumiem kompetentais ID izdevējs ir iestāde, kas iecelta dalībvalstij, kurā šie izstrādājumi tiek ražoti. Atkāpjoties no pirmās daļas, kompetentais ID izdevējs ir iestāde, kas iecelta dalībvalstij, kuras tirgū šie izstrādājumi tiek laisti, ja attiecīgā dalībvalsts nosaka šādu prasību. Ņemot vērā, ka Latvijas Republikā ir neliels tabakas ražotāju un importētāju skaits, kas pieprasīs unikālos identifikatorus, kas savukārt ietekmē ID Izdevēja iespēju sniegt šādu pakalpojumu Latvijas Republikā, tad MK noteikumu projekta 17.punktā ir noteikts, ka, ja tabakas izstrādājumi ražoti citā valstī un tos paredzēts nodot patēriņam Latvijas Republikā, unikālos identifikatorus ģenerē un izdod valsts akciju sabiedrību “Latvijas Valsts radio un televīzijas centrs” pēc citas valsts tabakas izstrādājumu ražotāja pieprasījuma. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Ministru kabineta noteikumu projekta izstrādi ir informēta Tabakas izstrādājumu ražotāju nacionālā asociācija (turpmāk – TIRNA) un valsts akciju sabiedrība "Latvijas Valsts radio un televīzijas centrs". Informācija par noteikumu projekta izstrādi 2019.gada 8. janvārī publicēta Finanšu ministrijas mājas lapā http://www.fm.gov.lv sadaļā “Sabiedrības līdzdalība”. http://www.fm.gov.lv/lv/sabiedribas\_lidzdaliba/tiesibu\_aktu\_projekti/nodoklu\_politika#project532 |
| 2. | Sabiedrības līdzdalība projekta izstrādē | Sabiedrības pārstāvji var līdzdarboties noteikumu projekta izstrādē, rakstveidā sniedzot viedokļus par noteikumu projektu pēc tā publicēšanas iepriekš minētajā tīmekļa vietnē . |
| 3. | Sabiedrības līdzdalības rezultāti | TIRNA un valsts akciju sabiedrība "Latvijas Valsts radio un televīzijas centrs" ir sniegusi priekšlikumus Ministru kabineta noteikumu projekta izstrādē. Priekšlikumi ir ņemti vērā. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā "Latvijas Vēstnesis", kā arī ievietojot to bezmaksas normatīvo aktu datu bāzē [www.likumi.lv](http://www.likumi.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde pēc būtības neietekmē projekta izstrādē iesaistītās institūcijas un uzdevumus, kā arī tam nav ietekmes uz institūcijām pieejamajiem cilvēkresursiem.Projekta izpildei nav nepieciešams reorganizēt esošās institūcijas, veidot jaunas institūcijas vai likvidēt esošās institūcijas. |
| 3. | Cita informācija | Nav |

Finanšu ministrs J. Reirs

Gertnere, 67120147

Inga.Gertnere@vid.gov.lv